CELEX: 62013TN0044
Language: mt
Date: 2013-01-29 00:00:00
Title: Kawża T-44/13: Rikors ippreżentat fid- 29 ta’ Jannar 2013 — AbbVie vs EMA

16.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 79/31
            
         Rikors ippreżentat fid-29 ta’ Jannar 2013 — AbbVie vs EMA
   (Kawża T-44/13)
   2013/C 79/53
   Lingwa tal-kawża: l-Ingliż
   
      Partijiet
   
   
      Rikorrenti: AbbVie, Inc. (Wilmington, l-Istati Uniti); u AbbVie Ltd (Maidenhead, ir-Renju Unit) (rappreżentanti: P. Bogaert, G. Berrisch, avukati, u B. Kelly, Solicitor)
   
      Konvenuta: L-Aġenzija Ewropea għall-Mediċini
   
      Talbiet tar-rikorrenti
   
   
               —
            
            
               tannulla d-Deċiżjoni tal-Aġenzija Ewropea għall-Mediċini EMA/748792/2012 tal-14 ta’ Jannar 2013 li tagħti aċċess għad-dokumenti tal-fajl ta’ awtorizzazzjoni ta’ kummerċjalizzazzjoni ta’ prodott mediċinali; u
            
         
               —
            
            
               tordna lill-Aġenzija Ewropea għall-Mediċini tbati l-ispejjeż tar-rikorrenti.
            
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw ħames motivi.
   
               (1)
            
            
               L-ewwel motiv ibbażat fuq il-fatt li d-Deċiżjoni tikser l-Artikolu 4(2) tar-Regolament dwar it-trasparenza (1) u d-drittijiet fundamentali tar-rikorrenti għall-protezzjoni ta’ informazzjoni kummerċjali kunfidenzjali.
            
         
               (2)
            
            
               It-tieni motiv ibbażat fuq il-fatt li d-Deċiżjoni tikser l-Artikolu 4(4) tar-Regolament dwar it-trasparenza u l-prinċipju ta’ amministrazzjoni tajba.
            
         
               (3)
            
            
               It-tielet motiv ibbażat fuq il-fatt li d-Deċiżjoni tikser l-obbligu ta’ motivazzjoni fir-rigward tal-applikazzjoni tal-Artikolu 4(2) tar-Regolament dwar it-trasparenza.
            
         
               (4)
            
            
               Ir-raba’ motiv ibbażat fuq il-fatt li d-Deċiżjoni tikser il-prinċipju ta’ aspettattivi leġittimi.
            
         
               (5)
            
            
               Il-ħames motiv ibbażat fuq il-fatt li d-Deċiżjoni tikser id-Direttiva 2001/29/KE (2), id-drittijiet fundamentali li jipproteġu d-drittijiet tal-proprjetà, inklużi d-drittijiet tal-awtur u l-prinċipji ta’ proporzjonalità u ta’ amministrazzjoni tajba, sa fejn l-aċċess jingħata billi tiġi pprovduta kopja tad-dokumenti.
            
         
      (1)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).
   
      (2)  Direttiva 2001/29/KE tal-Parlament Ewropew u tal-Kunsill, tat-22 ta’ Mejju 2001, dwar l-armonizzazzjoni ta’ ċerti aspetti ta’ drittijiet tal-awtur u drittijiet relatati fis-soċjetà tal-informazzjoni (ĠU Edizzjoni Speċjali bil-Malti, Kapitolu 17, Vol. 1, p. 230).